9 Fa dikeletso dingwe di kgotsofadiwa ka tsela e Mmopi a e amogelang, ga di phoso ka botsone. Tota e bile, di dira gore motho a itumelele botshelo. Ka sekai, go na le dikeletso tse di tlwaelegileng tsa go itumelela dijo, dino, boitapoloso le go itumelela botsala jo bo molemo. Tota le keletso ya go tlhakanela dikobo le molekane wa lenyalo e siame e bile e na le nako ya yone. (1 Bakor. 7:3-5) Le fa go ntse jalo, Petere o ne a tlhalosa gore, “dikeletso tsa senama” tse a neng a bua ka tsone ke tse tota “di tlhabanang le moya.” Fa thanolo nngwe e tlhalosa se tota se kaiwang ke seo ya re ke “dikeletso tsa boleo.” (New International Version). Ga go pelaelo gore keletso le fa e ka nna efe ya motho e e kgatlhanong le se se tlhalosiwang ke boikaelelo jwa ga Jehofa le e e ka amang ka tsela e e sa siamang kamano e e molemo e motho a nang le yone le Modimo, e tshwanetse go tlhatlhobiwa. Go seng jalo, tsholofelo ya Mokeresete ya go boloka botshelo jwa gagwe e ka nna mo kotsing e e seng kana ka sepe.